Diari Oficial de la Generalitat Valenciana


Sumari del DOGV 586, del 14-05-1987 (1987/808761)

DECRET 39/1987, de 13 d'abril, del Consell de la Generalitat Valenciana, pel qual es dicten normes sobre la reorganització i el funcionament de la Intervenció General de la Generalitat Valenciana.
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/04/13/39/dof/vci/html**

### Dades del document

Número de DOGV
:   586

Data del DOGV
:   14-05-1987

Secció del DOGV
:   DISPOSICIONS GENERALS

Número del document
:   1987/808761


Data del document
:   13-04-1987

Organisme emissor
:   Presidència de la Generalitat

Tipus de document
:   Decret

Decret 39/1987, de 13 d'abril, del Consell de la Generalitat Valenciana, pel qual es dicten normes sobre la reorganització i el funcionament de la Intervenció General de la Generalitat Valenciana.  
La Llei de la Generalitat Valenciana 4/1894, de 13 de juny d'Hisenda Pública, encomana a la Intervenció General la triple funció d'exercir els controls intern i econòmico-financer de tota l'Administració de la Generalitat i de direcció de la comptabilitat pública d'aquesta.   
Hi ha una voluntat ferma, inspiradora d'aquesta norma, de descentralitzar les funcions fiscalitzadores i comptables des de la Intervenció General a les Intervencions Delegades.   
L'assoliment dels objectius abans exposats passa per la necessària reorganització tant de la Intervenció General com de les Intervencions Delegades, que hauran d'adaptar la seua organització i sistemes de funcionament a aquelles finalitats.   
Objectiu bàsic a assolir és, així mateix, l'agilitació de la fase de fiscalització de les propostes de pagament efectuades pels Organismes Gestors de la Generalitat a les Intervencions Delegades, de tal manera que, des de la data de tals propostes, quan aquestes compliran els requisits legals exigibles, a la data del pagament d'aquestes per la Tresoreria General, no transcorreguen més de quinze dies hàbils.   
En atenció d'aquests motius, a proposta conjunta dels Consellers d'Economia i Hisenda i d'Administració Pública i amb la deliberació prèvia del Consell de la Generalitat Valenciana, en la reunió del dia 13 d'abril de 1987,   
DECRETE:   
Article únic  
Un. El personal al servei de les Intervencions Delegades establertes o que s'establesquen en els diversos òrgans i Organismes de la Generalitat, donant compliment al que estableix l'article 52 de la Llei 4/1984, de 13 de juny, d'Hisenda Pública de la Generalitat, dependrà orgànicament i funcionalment de la Conselleria d'Economia i Hisenda.   
Dos El personal que el proppassat dia I de febrer haja estat adscrit a les Intervencions Delegades continuarà prestant-hi serveis.   
DISPOSICIO TRANSITORIA  
Es autoritzada la Conselleria d'Economia i Hisenda perquè efectue les modificacions pressupostàries que calen per al desplegament i l'aplicació del que disposa l'article anterior, sempre que, tractant-se de transferències, s'efectuen entre els diversos programes del Grup Funcional 6 «Regulació econòmica de caràcter general».   
DISPOSICIO DEROGATORIA  
Queden derogades totes les normes que s'oposen al que estableix aquest Decret.   
DISPOSICIO FINAL  
Són autoritzades les Conselleries d'Economia i Hisenda i d'Administració Pública perquè dicten totes les normes que calguen per al desplegament i l'aplicació d'aquest Decret.   
València, 13 d'abril de 1987.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA  
El Conseller d'Administració Pública,  
VICENT SOLER I MARCO


Còpia Permalink ELI